Robert John Bardo
<s>Robert John Bardo (2. januar 1970) je američki osuđenik koji izdržava kaznu doživotnog zatvora bez prava na uvjetni otpust, na koju je osuđen zbog ubistva glumice Rebecce Schaeffer.</s>

<s>Rođen je kao jedno od sedmoro djece bivšeg zrakoplovnog podoficira i korejanske majke.</s><s>Sa porodicom se često selio prije nego što se 1983. stalno nastanio  u Tucsonu u Arizoni.</s><s>Tamo je u tinejdžerskim godinama razvio opsjednutost slavnim ličnostima, te, između ostalog, slao pisma dječjoj mirovnoj aktivistici Samanthi Smith prije njene pogibije 1985. godine.</s><s>Poslije je razvio opsjednutost sa Schaefferovom, koju je bio vidio u televizijskom sitkomu My Sister Sam.</s><s>Nakon niza neodgovorenih pisama, u dva navrata se pokušao sa njom fizički sresti tako da je dolazio na set serije u Burbanku, ali su ga oba puta zaustavili zaštitari.</s>

<s>Bardo je, prema vlastitom svjedočenju, na neko vrijeme zaboravio Schaefferovu i postao opsjednut pop pjevačicom Debbie Gibson.</s><s>Međutim, nakon što je Schaeffer 1989. godine nastupila u filmu Scenes from the Class Struggle in Beverly Hills, Bardo se razbjesnio zbog scene koja sugerira da je njen lik imao seksualni odnos sa drugim muškarcem.</s><s>Zbog toga je odlučio "kazniti hollywoodsku kurvu", te je uz pomoć brata nabavio revolver, a potom angažirao privatnu detektivsku agenciju koja mu je temeljem podataka dobivenih iz kalifornijskog Odjela za motorna vozila dostavila glumičinu adresu u West Hollywoodu.</s>

<s>Bardo je tamo stigao 18. jula 1989. godine, neposredno prije nego što je Schaeffer namjeravala otići na audiciju za Kum III.</s><s>Nakon što je zazvonio, došlo je do kratkog razgovora u kome mu je dala autograf, nakon koga je otišao.</s><s>Poslije trideset minuta se vratio, zazvonio i nakon što mu je Schaeffer otvorila vrata ispalio metak iz revolvera u grudi.</s><s>Schaeffer je od rane preminula prije nego što je stigla hitna pomoć.</s><s>Bardo se nakon ubistva udaljio sa poprišta, ali nije ni pokušao bježati; nakon što je uhapšen, odmah je priznao zločin.</s><s>Iako je na suđenju, gdje je glavni tužitelj bila Marcia Clark, obrana pronašla vještaka koji je tvrdio da Bardo boluje od shizofrenije, porota je odbacila te argumente i proglasila ga krivim, a nakon čega je osuđen na doživotni zatvor.</s>

<s>Slučaj ubistva Rebecce Schaeffer je izazvao veliku pažnju u javnosti, prije svega u Hollywoodu, s obzirom da je ukazao na dotada slabo poznat, ali potencijalno opasan fenomen stalkinga, čije su žrtve bile upravo hollywoodski celebrityji.</s><s>Dodatnu pažnju su izazvale neobične sličnosti sa ubistvom Johna Lennona, s obzirom da je Bardo, isto kao i Lennonov ubica Mark Lindsay Chapman, prilikom ubistva sa sobom nosio primjerak knjige Lovac u žitu.</s><s>Kalifornija je, potaknuta zločinom i nastojeći da spriječi slične događaje u budućnosti, donijela prve zakone protiv stalkinga, a 1994. je Kongres SAD donio Takon o zaštiti privatnosti vozača kojim se državnim ministarstvima za motorna vozila zabranjuje davanje podataka o adresama privatnih osoba.</s>

<s>Izvori</s>

<s>Ubice</s>

